# Tennessee Williams

| Tennessee Williams |
| --- |
| Tennessee Williams (u dobi od 54 godina); snimka Orlanda Fernandeza iz 1965. napravljena na proslavi dvadesete godišnjice *The Glass Menagerie*. |
| Biografske informacije |
| Rođenje | Thomas Lanier Williams (1911-marta-26)26. marta 1911. Columbus, Mississippi, SAD |
| Smrt | 25. februara 1983. (dob: 71) New York City, New York, United States |
| Počivalište | Bellefontaine and Calvary Cemeteries |
| Nacionalnost | Amerikanac |
| Opus |
| 1930–1983 |
| Jezik | engleski |
| Potpis |
|  |

**Tomas Lanir Vilijams III** (engleski: *Thomas Lanier Williams III*; 26. mart 1911 – 25. februar 1983.), poznatiji pod pseudonimom **Tenesi Vilijams**, je bio veliki američki dramski pisac i jedan od najznačajnijih dramskih pisaca dvadesetog veka. Ime „Tenesi“ su mu nadenule kolege na koledžu inspirisane njegovim južnjačkim akcentom i činjenicom da mu je otac bio poreklom iz Tenesija. Osvojio je dve Pulicerove nagrade za dramu: za komad *Tramvaj zvani želja* 1948. i za dramu *Mačka na usijanom limenom krovu* 1955. Pored toga, njegove drame *Staklena menažerija* iz 1945. i *Noć iguane* iz 1961. osvojile su nagradu Njujorškog udruženja dramskih kritičara. Drama *Tetovirana ruža* (koju je posvetio svom ljubavniku, Frenku Marlouu) je 1952. osvojila nagradu Toni za najbolji pozorišni komad. Žanrovski kritičari su smatrali da je Vilijams pisao u južnjačkom gotskom stilu.

## Biografija

Odrastao je u problematičnoj porodici koja mu je poslužila kao inspiracija za većinu dela. Rođen je u Kolambusu, država Misisipi, u kući majčinog dede, lokalnog episkopalnog sveštenika (danas je ta kuća pretvorena u centar za dobrodošlicu u Misisipi i gradski centar za informacije za turiste). Njegov otac, Kornelijus Vilijams (Cornelius Williams), je bio trgovački putnik koji je postajao sve veći nasilnik kako su mu deca odrastala. Često je favorizovao Tenesijevog brata, Dejkina Vilijamsa (Dakin Williams). Njegova majka, Edvina Vilijams (Edwina Dakin Williams), bila je potomak plemenite južnjačke porodice.

U vreme kada je Tomas imao tri godine, porodica se preselila u Klarksdejl, u državi Misisipi. Sa pet godina mu je postavljena dijagnoza difterije, zbog čega su mu noge bile paralizovane dve godine, a posledica tog stanja je bila da nije mogao skoro ništa da radi. Potom ga je majka počela podsticati da koristi maštu, a u trinaestoj godini poklonila mu je pisaću mašinu.

Tenesi Vilijams je umro u sedamdeset prvoj godini od posledica gušenja poklopcem od bočice sa lekovima, u svojoj sobi u hotelu Elysee u Njujorku. Prema nekima, uključujući i brata Dejkina, slavni pisac je bio ubijen. Sa druge strane, prema policijskom izveštaju o njegovoj smrti, postoje indicije da su u pitanju bili lekovi; u njegovoj sobi je nađeno mnogo recepata, pa se smatra da je do nesrećnog završetka došlo pod uticajem alkohola i lekova.

## Bibliografija

### Komadi

#### Prvi komadi

* *Candles to the Sun* (*Sveće suncu*), 1936.
* *Fugitive Kind*, 1937.
* *Spring Storm* (*Prolećna oluja*), 1937.
* *Not about Nightingales*, 1938.
* *Battle of Angels*, 1940. (ponovo napisana 1957. pod nazivom *Orpheus Descending*)
* *You Touched Me*, 1945.
* *Stairs to the Roof* (*Stepenice za krov*), 1947.

#### Značajne drame

* *The Glass Menagerie* (*Staklena menažerija*), 1944.
* *A Streetcar Named Desire* (*Tramvaj zvani želja*), 1947.
* *Summer and Smoke* (*Leto i dim*), 1948. (ponovo napisana 1964. pod nazivom *The Eccentricities of a Nightingale*)
* *The Rose Tattoo* (*Tetovirana ruža*), 1951.
* *Camino Real*, 1953.
* *Cat On a Hot Tin Roof* (*Mačka na usijanom limenom krovu*), 1955.
* *Suddenly, Last Summer* (*Iznenada, prošlog leta*), 1958.
* *Sweet Bird of Youth* (*Slatka ptica mladosti*), 1959.
* *Period of Adjustment* (*Period prilagođavanja*), 1960.
* *The Night of the Iguana* (*Noć iguane*), 1961.

#### Kasniji komadi

* *The Milk Train Doesn't Stop Here Anymore*, 1963.
* *The Slapstick Tragedy: The Gnadiges Fraulein and The Mutilated*, 1966.
* *The Seven Descents of Myrtle*, 1968.
* *In the Bar of a Tokyo Hotel*, 1969.
* *Will Mr. Merriweather Return from Memphis?*, 1969.
* *Small Craft Warnings*, 1972.
* *The Two-Character Play*, 1973. (poznat i pod nazivom *Out Cry*)
* *The Red Devil Battery Sign*, 1975.
* *This Is (An Entertainment)*, 1976.
* *Vieux Carré*, 1977.
* *Tiger Tail*, 1978.
* *A Lovely Sunday for Creve Coeur*, 1979.
* *Clothes for a Summer Hotel*, 1980.
* *The Notebook of Trigorin*, 1980. (adaptacija Čehovljevog *Galeba*)
* *Something Cloudy, Something Clear*, 1981.
* *A House Not Meant to Stand*, 1982.

### Kratke priče

* *The Vengeance of Nitocris*, 1928.
* *The Field of Blue Children*, 1939.
* *Hard Candy: a Book of Stories*, 1954.
* *Three Players of a Summer Game and Other Stories*, 1960.
* *The Knightly Quest: a Novella and Four Short Stories*, 1966.
* *One Arm and Other Stories*, 1967.
* *Eight Mortal Ladies Possessed: a Book of Stories*, 1974.
* *Tent Worms*, 1980.
* *It Happened the day the Sun Rose, and Other Stories*, 1981.

### Ostala dela

* Jednočinke Tenesi Vilijamsa
* *Baby Doll*, 1956. (scenario, adaptiran za pozorište 1978. pod nazivom *Tiger Tail*)
* *In the Winter of Cities*, 1956. (poezija)
* *Memoirs*, 1975. (autobiografija)
* *Androgyne, Mon Amour*, 1977. (poezija)

## Reference

## Vanjske veze

* Biografija Tenesija Vilijamsa
* Citati Tenesija Vilijamsa Arhivirano 2007-09-28 na Wayback Machine-u - interaktivna baza citata
* Tramvaj zvani želja: vodič kroz dramu Arhivirano 2012-05-29 na Wayback Machine-u
* Članak o Vilijamsu Arhivirano 2007-10-15 na Wayback Machine-u na sajtu booksfactory.com
* Fotografija Tenesija Vilijamsa koju je snimio Jusuf Karš na sajtu Nacionalne galerije Australije
* Tenesi Vilijams Arhivirano 2008-05-19 na Wayback Machine-u na sajtu St. Louis Walk of Fame
* Audio intervju sa Dotsonom Rajderom, Vilijamsovim bliskim prijateljem, koji je napravio Don Svejm za CBS radio 1985.
* Tenesi Vilijams/Književni festival u Nju Orleansu
* Kuća u kojoj je živeo Vilijams Arhivirano 2007-07-04 na Wayback Machine-u